90. schôdza NR SR - 12.deň - A. dopoludnia
Dátum: 2023-05-19
Poslanec: Kuriak, Milan (OĽANO)
Druh vystúpenia: Vystúpenie v rozprave

153. Ďakujem. Vážený pán predsedajúci, vážené kolegyne, kolegovia, dovoľte mi na úvod povedať pár, pár slov k návrhu zákona, ktorý bude mať pozitívny vplyv hlavne na zdravie našich detí, našich budúcich generácií. Po takom krátkom vecnom úvode sa potom ešte vyjadrím krátko a odprezentujem tento návrh zákona v rozprave. Predmetno, predmetom tohto návrhu zákona je prijať obmedzenie, ktoré sa týka opatrení ohľadom predaja a ponuky energetických nápojov osobám mladším ako 15 rokov označovaných, označovanie energetických nápojov a s tým súvisiace postihy. Zmenou zákona by sme docielili hlavne tieto potrebné opatrenia. Zakazuje sa predávať alebo podávať energetické nápoje alebo inak umožňovať ich používanie osobám mladším ako 15 rokov. Osoby mladšie ako 15 rokov nesmú požívať ani kupovať energetické nápoje. Obce môžu vo svojich územných obvodoch alebo v určitých častiach svojho územného obvodu obmedziť alebo zakázať v určitých hodinách alebo dňoch predaj, podávania alebo požívanie energetických nápojov v zariadeniach spoločného stravovania a v predajniach potravín. Obce môžu vo svojich územných obvodoch alebo v určených častiach svojho územného obvodu obmedziť alebo zakázať z dôvodu ochrany mladistvých podávania alebo požívanie energetických nápojov aj na iných verejných predajných pris... a prístupných miestach. Obce môžu určiť výnimky zo zákazu alebo obmedzenia predaja a podávania alebo požívania energeti... energetických nápojov, ktoré, ktorý ustanovili podľa odsekov 3 a 4. Osobitné povinnosti právnických a fyzických osôb oprávnených na podnikanie. To sú ďalšie z opatrení. Právnické a fyzické osoby oprávnené na podnikanie, ktoré uvádzajú na trh alebo distribúciu energetický nápoj podľa § 2, sú povinné zabezpečiť, aby takýto nápoj obsahoval na vinete oznam v tej istej viditeľnej oblasti ako názov, pod ktorým sa výrobok predáva, "Zákaz užívanie pre osoby mladšie ako 15 rokov". Právnické a fyzické osoby, ktoré sa, na ktoré sa vzťahujú zákazy a obmedzenia uvedené v § 3 ods. 1 až, až 4 sú povinné upozorniť verejnosť na zákazy obmedzenia výrazným označením alebo oznámením umiestneným v prevádzkarniach alebo v budovách na takom mieste, kde ich verejnosť nemôže prehliadnuť, musia byť viditeľné. Text oznamu podľa ods. 1 musí byť jednoznačný, výrazný, dobre viditeľný a umiestnený na vhodnom podklade. Súčasťou tohto oznamu musí byť aj citácia tohto zákona, tak ako to býva napríklad pri alkoholických nápojoch, cigaretách a iných. Každý, kto predáva alebo podáva energetické nápoje, na ktoré sa vzťahujú zákazy uvedené v § 3 ods. 1 a 4, je povinný odoprieť ich predaj alebo podávanie osobe, o ktorej má pochybnosť, či spĺňa podmienky veku, kým ju nepreukáže. Spomeniem ešte aj priestor pre kontrolné orgány, kontrolu dodržiavania tohto zákona sú povinné kontrolovať tieto orgány: Slovenská obchodná inšpekcia, Štátna veterinárna potravinová správa Slovenskej republiky, orgány štátnej správy na úseku verejného zdravotníctva, obce, prevádzkovatelia železničnej, autobusovej a ostatnej pravidelnej osobnej prepravy, Policajný zbor. Zistené porušenia podľa § 3 ods. 1 až 4, odseku 1, kontrolné orgány bezodkladne oznámia Slovenskej obchodnej inšpekcii zistené porušenia zákona podľa § 3 ods. 2, kontrolné orgány oznámia obci správne delikty a priestupky za porušenie týchto opatrení, právnickej alebo fyzickej osobe oprávnená, oprávnenej podnikať, ktorá nesplní povinnosť podľa § 3 ods. 1 môže Slovenská obchodná inšpekcia uložiť sankciu od tisíc eur do 5-tisíc eur. Tak si myslím, že si rozmyslia, že či, či budú chcieť neplnoletým do pätnásť rokov predávať tento nebezpečný a zdravie ohrozujúci nápoj. Právnickej osobe alebo fyzickej osobe oprávnenej na podnikanie, ktorá porušila zákaz obmedzenia alebo povinnosť uvedenú v § 2 ods. 1 až 3 môže uložiť Slovenská obchodná inšpekcia pokutu od 300 do 5-tisíc eur. Za porušenie zákazu v § 3 ods. 3 zákona mladistvo osobou do 15 rokov môže obec uložiť zákonnému zástupcu maloletému pokutu do výšky 33 eur. Pokutu podľa ods. 1 až 3 možno uložiť do jedného roka odo dňa, keď zákaz, obmedzenie alebo povinnosť boli porušené. Na rozhodovanie o pokutách a na ukladanie sankcií podľa odsekov 1 až 3 sa vzťahujú všeobecné predpisy o správnom konaní, miestne, miestne príslušná je obec podľa trvalého pobytu mladistvého. Výnosy z pokút sú príjmom štátneho rozpočtu alebo obce, ktorá ich uložila. Jednorazové obaly na nápoje, na ktoré sa vzťahuje povinnosť podľa § 4 ods. 1 a ktoré nespĺňajú požiadavky podľa tohto zákona, môžu byť uvádzané na trh do 31. januára 2025. Takže na dopredaj týchto energetických nápojov, ja si myslím, že je dostatočne veľký časový priestor, že nie je to ako, ako to bolo v prípade napríklad zmeny kolku tabakových výrobkov alebo alkoholických, kde sám viem z môjho predchádzajúceho pôsobenia v gastronómii a v cestovnom ruchu, že niekedy tie termíny boli veľmi krátke a podnikatelia mali s tým veľké problémy, aj čo so zásobami, ktoré nestihli predať, a, samozrejme, aj s financiami, lebo veľakrát len zabezpečiť základné pokrytie týmito výrobkami stálo nemalé finančné prostriedky. Takže tuto naozaj nikto nám nemôže, ani mne, ani mojim kolegom a kolegyniam a predkladateľkám, že, že by sme, že by sme niekde do niečoho tlačili a nebola by na to primeraná, primeraný časový priestor. Tak toľko, toľko asi takých najzákladnejších vecných argumentov a viac poviem v rozprave, do ktorej som sa prihlásil.